Sklep Sodišča (deseti senat) z dne 1. marca 2022 – Milis Energy in drugi

(Združene zadeve C-306/19, C-512/19, C-595/19 in od C-608/20 do C-611/20) ( 1 )

„Predhodno odločanje – Člen 99 Poslovnika Sodišča – Okolje – Listina Evropske unije o temeljnih pravicah – Člena 16 in 17 – Načeli pravne varnosti in varstva legitimnih pričakovanj – Pogodba o energetski listini – Člen 10 – Uporaba – Direktiva 2009/28/ES – Člen 3(3)(a) – Spodbujanje uporabe energije iz obnovljivih virov – Proizvodnja električne energije v sončnih fotonapetostnih elektrarnah – Sprememba programa podpore“

1. Okolje – Spodbujanje uporabe energije iz obnovljivih virov – Direktiva 2009/28 – Zavezujoči cilji glede deleža energije iz obnovljivih virov – Ukrepi, sprejeti za izpolnitev teh ciljev – Diskrecijska pravica držav članic (Direktiva Evropskega parlamenta in Sveta 2009/28, člen 3(1), (2), (3)(a) in Priloga I) (Glej točko 30.)

2. Okolje – Spodbujanje uporabe energije iz obnovljivih virov – Direktiva 2009/28 – Zavezujoči cilji glede deleža energije iz obnovljivih virov – Ukrepi, sprejeti za izpolnitev teh ciljev – Nacionalna ureditev, ki določa zmanjšanje ali odlog plačila že predvidenih, a še nedolgovanih spodbud za energijo, proizvedeno v sončnih fotonapetostnih elektrarnah – Dopustnost – Kršitev načel pravne varnosti in varstva legitimnih pričakovanj – Neobstoj – Preverjanje, ki ga opravi nacionalno sodišče (člen 267 PDEU; Direktiva Evropskega parlamenta in Sveta 2009/28, člen 3(3)(a)) (Glej točke 31, 32, od 43 do 48 in 52.)

3. Temeljne pravice – Listina Evropske unije o temeljnih pravicah – Lastninska pravica – Področje uporabe – Pravice, iz katerih izhaja pridobljen pravni položaj – Pojem – Pravica do spodbud za proizvodnjo fotonapetostne energije, dodeljenih v okviru obstoječega programa podpore – Izključitev – Nacionalna ureditev o spremembi zneskov teh spodbud in načinov njihovega plačila – Kršitev lastninske pravice – Neobstoj (Listina Evropske unije o temeljnih pravicah, člen 17(1); Direktiva Evropskega parlamenta in Sveta 2009/28, člen 3(3)(a)) (Glej točke 34, 35, 40, od 50 do 53 in izrek.)

4. Okolje – Spodbujanje uporabe energije iz obnovljivih virov – Direktiva 2009/28 – Zavezujoči cilji glede deleža energije iz obnovljivih virov – Ukrepi, sprejeti za izpolnitev teh ciljev – Nacionalna ureditev, ki določa zmanjšanje ali odlog plačila že predvidenih, a še nedolgovanih spodbud za energijo, proizvedeno v sončnih fotonapetostnih elektrarnah – Dopustnost – Kršitev svobode gospodarske pobude – Neobstoj (Listina Evropske unije o temeljnih pravicah, člen 16; Direktiva Evropskega parlamenta in Sveta 2009/28, člen 3(3)(a)) (Glej točke od 54 do 63 in izrek.)

Izrek

S pridržkom preveritev, ki jih mora predložitveno sodišče opraviti glede na upoštevne elemente, je treba člen 3(3)(a) Direktive 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES ter člena 16 in 17 Listine Evropske unije o temeljnih pravicah v povezavi z načeloma pravne varnosti in varstva legitimnih pričakovanj razlagati tako, da ne nasprotujejo nacionalni ureditvi, ki določa zmanjšanje ali odlog plačila spodbud za energijo, proizvedeno v sončnih fotonapetostnih elektrarnah, ki so bile predhodno dodeljene z upravnimi odločbami in potrjene z ad hoc pogodbami, sklenjenimi med upravljavci teh elektrarn in javno družbo, kadar se ta ureditev nanaša na že predvidene spodbude, ki pa še niso dolgovane.

( 1 ) UL C 213, 24.6.2019.